Vodniatkovité

Vodniatkovité (Hydatellaceae) sú čeľaď patriaca do radu leknotvaré (Nymphaeales). V súčasnosti je známy len jediný rod vodniatka (Trithuria, syn. Hydatella), ktorý je veľmi podobný jednoklíčnolistovým rastlinám, medzi ktoré bol do roku 2009 zaraďovaný. Do rodu patrí asi 10 druhov rastúcich v Indii, Austrálii, na Tasmánii a Novom Zélande.

 Charakteristika 
Zástupcovia rodu vodniatka sú jednoročné alebo trváce vodné byliny s úzkymi "trávovitými" listami nakopenými v ružici. Jednožilové listy sú pod vodou alebo vyčnievajú nad hladinu. Kvety sú achlamydeické, drobné, v súkvetí hlávka,
s jedinou tyčinkou a jediným vrchným piestikom. Plodom je nažka (camara).Stevens, P.F. (2018), Angiosperm Phylogeny Website, http://www.mobot.org/MOBOT/Research/APweb/welcome.html Missouri Botanical GardenWatson, L. & Dallwitz, M.J. (2018) "The Families of Flowering Plants" http://www.biologie.uni-hamburg.de/b-online/delta/angio/ ABRS Flora of Australia online http://www.environment.gov.au/biodiversity/abrs/online-resources/flora/main/index.html

 Taxonómia 
V minulosti boli rozlišované 2 rody Trithuria a Hydatella, čo spôsobilo tiež odlišnosť mien medzi vedeckým názvom čeľade a typového rodu. Rod Hydatella bol však opísaný až v roku 1904, kým rod Trithuria už v roku 1859. Názov čeľade bol odvodený od prvého z nich. Neskôr keď došlo k zlúčeniu rodov, názov čeľade už sa podľa nomenklatorických pravidiel zmeniť nemohol.The International Plant Names Index, http://www.ipni.org/

 Referencie 

 Iné projekty 

 Externé odkazy 
 The Families of Flowering Plants: Hydatellaceae 
 Angiosperm Phylogeny

Kategória:Leknotvaré
Kategória:Vodné rastliny